Diari Oficial de la Generalitat Valenciana


Sumari del DOGV 2386, del 14-11-1994 (1994/832992)

ORDRE de 10 d'octubre de 1994, de la Conselleria d'Educació i Ciència, per la qual s'aprova la implantació anticipada del 6º curs d'Educació Primària en determinats col.legis públics.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/10/(1)/dof/vci/html**

### Dades del document

Número de DOGV
:   2386

Data del DOGV
:   14-11-1994

Secció del DOGV
:   DISPOSICIONS GENERALS

Número del document
:   1994/832992


Data del document
:   10-10-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 10 d'octubre de 1994, de la Conselleria d'Educació i Ciència, per la qual s'aprova la implantació anticipada del 6è curs d'Educació Primària en determinats col·legis públics. [94/7933]  
L'article 21 del Reial Decret 1487/1994, d'1 de juny, (BOE núm. 179, de 28 de juliol), pel qual es modifica i completa el Reial Decret 986/1991, de 14 de juny (BOE núm. 151, de 25 de juny), pel qual s'aprova el calendari d'aplicació de la nova ordenació del sistema educatiu, estableix que les administracions educatives podran disposar la implantació anticipada del tercer cicle de l'Educació Primària, en un nombre determinat de centres, amb anterioritat als terminis previstos per a dur a terme la generalització de l'esmentada implantació, per tal de possibilitar la implantació anticipada, en aquells casos que siga viable, dels ensenyaments d'Educació Secundària.  
L'Ordre de 25 de maig de 1994 (DOGV núm. 2.281, de 3 de juny) va aprovar la implantació anticipada del 3r curs d'Educació Secundària Obligatòria en l'extensió de BUP ubicada a Benifairó de les Valls, la qual es transforma en institut d'Educació Secundària pel Decret 156/1994, de 29 de juliol (DOGV núm. 2.335 de 31 d'agost).  
Aquest institut realitza l'oferta d'Educació Secundària de la resta de les localitats que configuren la zona o la subcomarca de les Valls (Faura, Quartell, Quart de les Valls i Benavites), en les quals, durant el curs 1993/94 es va escolaritzar l'alumnat fins a 5è curs d'EGB, mentre que l'escolarització de l'alumnat de 6è. a 8è. d'EGB es concentrava a la localitat de Benifairó de les Valls.  
L'aprofitament eficaç de la xarxa de centres públics de la localitat de Benifairó de les Valls, per tal d'atendre en les condicions més idònies les noves necessitats derivades de la implantació del 2n cicle d'Educació Secundària Obligatòria i, d'altra banda, possibilitar que l'alumnat que ingresse en aquests ensenyaments ho faça amb preparació i qualificació adequades, aconsella completar, al més aviat possible, la implantació de l'etapa d'Educació Primària als centres de les localitats abans esmentades.  
Per tot això, i en virtut de les competències que m' atribueixen els articles 21 del Reial Decret 1487/1994, d'1 de juny (BOE de 28 de juliol) i 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Aprovar la implantació dels ensenyaments corresponents al 6è curs d'Educació Primària als col·legis públics que figuren en l'annex I.  
Segon  
Els ensenyaments que s'hagen d'impartir seran els determinats en el Decret 20/1992, de 17 de febrer (DOGV núm. 1728, de 20 de febrer), pel qual s'estableix el currículum de l'Educació Primària a la Comunitat Valenciana.  
Tercer  
En relació amb l'horari i el procediment d'avaluació, s'aplicarà el que s'estableix en:  
- L'Ordre de 21 de juliol de 1992 (DOGV de 31 d'agost), que regula l'elaboració del projecte curricular i l'horari de l'Educació Primària;  
- L'Ordre de 19 de febrer de 1993 (DOGV de 23 de març), sobre avaluació a l'Educació Primària; i,  
- La Resolució de 12 de setembre de 1992 (DOGV de 26 de novembre), de la Direcció General d'Ordenació i Innovació Educativa, per la qual es donen orientacions metodològiques i per a l'avaluació, així com orientacions per a la seqüènciació de continguts per cicles de l'Educació Primària.  
DISPOSICIó ADDICIONAL  
Del que es preveu en aquesta ordre se'n farà l'assentament corresponent al Registre de Centres Docents de la Comunitat Valenciana  
DISPOSICIONS FINALS  
Primera  
S'autoritza les direccions general d'Ordenació i Innovació Educativa, de centres Docents i de Personal perquè dicten les disposicions necessàries per a l'aplicació del que s'estableix en aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana; no obstant això, els seus efectes s'entendran referits a partir del començament del curs escolar 1994/95.  
València, 10 d'octubre de 1994.  
El conseller d'Educació i Ciència,  
JOAN ROMERO I GONZáLEZ  
ANNEX I  
Relació de centres  
Codi Denominació Localitat  
78491908 CP Vivente Ferrer Benavites  
34229470 CP S. Vicente Ferrer Faura  
95294832 CP Santa Ana Quartell  
53244612 CP Constantino Ródenas Quart de les Valls


Còpia Permalink ELI